《何如野老住深村二首 其一》
明代·董纪

伊喔寒鸡啼未了，人在霜天待天晓。仪礼喧呼已唱名，犹怪朝官来不早。

马上公卿兀残梦，手冷青丝无力控。酒醒未得半夜眠，又被纱笼催走动。

何如野老住深村，日高丈五犹闭门。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》